

Nafarroako Parlamentua

11-24/MOC-00074. Erabakia, zeinaren bidez Nafarroako Gobernua premiatzen baita neurri zehatzak aplika ditzan kirol inklusiboa sustatzeko, laguntzeko eta aldezteko
Kultura, Kirol eta Turismo Batzordeak onetsi du
Legebiltzarreko Erregelamenduko 125. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Kultura, Kirol eta Turismo Batzordeak 2024ko ekainaren 5ean onetsitako erabakia, zeinaren bidez Nafarroako Gobernua premiatzen baita neurri zehatzak aplika ditzan kirol inklusiboa sustatzeko, laguntzeko eta aldezteko. Hona testua:
“Nafarroako Parlamentuak Nafarroako Gobernua premiatzen du honako neurri hauek ezar ditzan kirol egokitua babestu, sustatu eta aldezteko:
– Laguntza eta dirulaguntza bereziak, deialdi orokorren esparrutik at.
– Beraien entrenamenduetarako espazio publikoak.
– Boluntariotza sustatu eta prestatzea.
– Toki-entitateentzako laguntzak, kirol inklusiboko jardueretarako, eta koordinazio plana.
– Berariazko prestakuntza teknikoa desgaitasuna duten kirolarientzat, teknikari, epaile edo buruzagi eginkizunak egin ahal izan ditzaten”.
Iruñean, 2024ko ekainaren 6an
Lehendakaria: Unai Hualde Iglesias

